PRAVO BRAČNOG DRUGA NA SAMOOBRANU 

Predočujem pitanje u obliku casusa. Muž se često opija. Ne osvrće 
se na stanje svoje žene. Ne brine se ni za djecu. Ženu prisiljava da rađa 
nove živote. Imaju četvero ili više djece. 2ena uviđa nerazumnost mu- 
ževljeva postupka. Odbija njegov pceiv na stvaralačku bračnu ljubav. 
Opire se, ili barem ozbiljno i iskreno izražava svoje negodovanje. S još 
više djece život postaje nesnošljiv. Ljudi je sažaljuju. Traži razne izlaze. 

Pitanje je ovo: može li joj se savjetovati da uzme kontracepcijska 
sredstva? Ili možda da odmah poslije snošaja pokuša kemijskim sred¬ 
stvima odstraniti spermu kao nepravednog napadača? Razumije se, u- 
koliko se pokuša ovo posljednje, treba poduzeti korake prije nego dođe 
do začeća novog bića. 

Na ovo sam pitanje odgovorio pozivajući se na encikliku Humanae 
vitae, br. 13. Odgovor je tiskan u reviji Perfice munus, Torino 1969, str. 
2—9. Temelj toga odgovora postavio sam u činjenici da se u takvom slu¬ 
čaju ostvaruju svi uvjeti kao i u slučaju nepravednog napadaja na život 
ili uzvišene životne vrednote. Doista, u našem slučaju ne napada di¬ 
rektno samo muž, nego materija (sperma) kao njegovo napadačku 
sredstvo. 


Mui vrijeđa pravednost 

Pođimo od priznate istine da muž i žena u braku imaju ista prava 
u vezi s rađanjem i o<^ajanjem djece (kan. 1111). Postupak muževljev 
označuje njegovo pretjerano i neovlašteno posizanje za tuđim pravima. 
Ne vodi računa o fizičkenn i psihičkom ekvilibriju žene, naprotiv, pre¬ 
tvara je u sredstvo iživljavanja. A žena je mužu jednakopravna. Prema 
tome, žena može ustati na obranu svojih prava. Nije dužna izlagati sebe 
trajnom mučeništvu. 

Uostalom, i tradicionalna je moralka naučavala da žena nije dužna 
odgovoriti pozivu bračne ljubavi ako taj poziv nije u granicama morala 
i razumnosti, pravednosti. Ako muž nema prava pitati od žene pristanak 
na takav postupak, žena mu nije dužna niti odgovoriti na njegov poziv. 

želim reći da polazim od pretpostavke da se ne radi o nekim ne¬ 
znatnim poteškoćama kojima se žena izlaže, ne. treba da su posrijedi 
doista trajne i ozbiljne teškoće za njenu budućnost. 15 tom slu^ju muž 
jednostavno gubi pravo na somatsko ostvarenje bračne ljubavi. 

Smije li se žena zaštititi od eventualnog graviditeta? Smije li uzeti 
kontracepcijska sredstva? Ako su ta sredstva po naravi moralno diskva¬ 
lificirana, kako je moguće primijeniti ih u praksi? Nisu Ii razlozi nekih 
moralista protiv te dopuštenosti — ozbiljne naravi? Tako bi neki od njih 
zanijekali ženi to pravo, jer da bi se ona time miješala u proces prirode, 
a ovaj isključivo ovisi o Bogu (Merkelbach, II, br. 1010). I taj razlog 
treba uzeti ozbiljno. 

Ipak treba reći da načelo samoobrane za ženu ostaje netaknuto, U 
slučaju samoobrane dopušteno je upotrijebiti i silu, tj. odgovoriti na silu 
silom. I doista je čudno kako su ti moralisti mogli .dopustiti da napad¬ 
nuti može i silom odbiti napadača a u ovom slučaju ne bi dopustili sa¬ 
moobranu žene. Kao da se ne radi i ovdje o dopuštenosti čina s dvostm- 
kim učinkom. 

Da li se ispunjuje i onaj uvjet »zakonite samoobrane«? Svakom je 
jasno da drugog efikasnog sredstva nema. Kako će žena odbaciti nepra¬ 
vedni napadaj muža na doista efikasan i dovoljan način? Štoviše: ovdje 
se i ne radi da se ubije čovjek, radi se samo da se odstrani materija još 
neuzeia u jedinstvo ljudske osobe. Kao što ni čin »ubiti čovjeka« nije uvi¬ 
jek moralno diskvalificiran, slično nije ni ovdje odstraniti spermu kao 
sredstvo nepravednog, nemoralnog napadaja. 

Muž izopačuje ljubav 

Bračna Je ljubav posebne naravi. U svakom slučaju i ona mora bili 
kvalificirana kao dostojna čovjeka. Nije učinak slučaja. Nije produkt 
nesvjesnih cvolutivnih snaga. Nije instinktivni poriv, nego ljubav koja do- 
i.sta od muža i žene čini jedno srce i j€)dnu dušu. A o kakvom se jedinstvu 
duše i srca može govoriti kada muž postupa u pravcu razjedinjavanja 
duša i srdaca? Egoizam jc negacija svake, ponajviše one bračne ljubavi. 
Nagon nije dostojan promišljene ljubavi, smišljenog predanja između 
muža i žene. 

Muž je pozvan da sebe dade ženi. da se oboje obogati. Dužan je .sa 
Miom dijeliti žalosti i radosti. Ljubav nije nametljiva. Ona prije svega 
poštuje svoga partnera. Pretvoriti ženu u žrtvu svojih hirova jednostavno 
znači ženu sebi podrediti kao nerazumnu tvar. 

Recimo i ovo: bračna ljubav kao vjernost uvijek je plemenita! može 
biti izvorom zasluga. A to će biti ako je shvaćena kao uzvišen zadatak: 
ako bračni drugovi surađuju s Bogom slobodno i svjesni svoje roditelj¬ 
ske odgovornosti (br. 1); ako se poklapa s integralnom vizijom čovjeka, 
po.štujući životne vrednote kako ih ističe dostojanstvo čovjeka i kršća¬ 
nina (br. 7). I kao takva doprinijet će na dobro samih roditelja (br. 9), 

Iz ovoga je jasno zbog čega je papa ustvrdio da nametnuti spolni 
bračni odnos predstavlja povredu moralnog reda (br. 13). Rečeno jo 
malo prije da je to povreda pravednosti, ženinih prava Ic da je to po¬ 
vreda autentične bračne ljubavi. 


Muž ruši odgovorno očinstvo 

Istina je da biološki zakoni u čovjeku predstavljaju sastavni dio 
.ovjekove osobe (br. 10). To ne znači da biološke sile mogu nesmetano 

zauzeti mjesto vrhovnog arbitra. One nikada ne mogu biti odlučujući 
faktor u određivanju dopuštenosti ili nedopuštenosti postupaka u brač¬ 
nim odnosima. Noosfera upravlja biosferom. Razum u skladu s totalite¬ 
tom čovječje osobe prihvaća poziv ljubavi kao svjesnog a ne nagonskog 
darivanja sebe partneru i čovječanstvu. A kako postupa muž? Rekli 
bismo jednostavno: on postupa neodgovorno, nesvjesno, infraracionalno, 
nemoralno. 

A još jasnije nam odskače muževljeva povreda drugih obzira. Muž 
svojim postupkom ne postupa razborito prema fizičkim, ekonomskim, 
psihičkim i socijalnim prilikama svoje obitelji. Ne cijeni svoju ženu. S 
njom se ne suživljuje. Ne opslužuje onaj zlatni zakon bračnog života: 
sinhroniziranja ljubavi. A ženu će mu okolina sažaljevati, možda će je 
ismjehivati. Drugim riječima: muževljev postupak s više strana odstupa 
od Božje namisli o braku. 


Miti uniitava princip totaliteta 

Ovaj bi se princip mogao formulirati ovako; dio postoji u vidu cje¬ 
line— blagostanje dijela podređeno je blagostanju cjeline — cjelina od¬ 
ređuje dio —cjelina može idisponirati dijelom. Međutim, tako formuliran 
princip mogao bi postati izvorom mnogih krivih tumačenja u smislu 
organicizma. Nikad sc, naime, ne smije poistovjetiti odnos čovjeka pre¬ 
ma zajednici kao dijela prema cjelini, jer svaki je čovjek u sebi osoba, 
predstavlja vrijednost za sebe. Čovjek kao osoba je korijen, razlog i cilj 
svih društvenih institucija. 

Ovdje sc uzima princip totaliteta s gledišta cjelovitog promatranja 
čovjeka kao osobe. Uzmimo ženu kao integralnu osobu. Ona ne može 
dopu.stiti da ono što je biološko, recimo preuzimanje na sebe silom na¬ 
metnuti teret djece, dođe u sukob s višim njenim obavezama, s višim 
vrednotama života i milosti. Ona može paralizirali funkciju biosfere da 
spasi život razuma, duha i milosti (br. 7; 14; 17 si). 

U atmo.sferi toga totaliteta dolazi i pojam ljubavi kao ujedinjenja. 
Muž ženi nameće to ujedinjenje. Znači da ne postupa po diktatu ljubavi 
ukoliko sjedinjuje, nego neslaganja koje razdvaja. A tako se ne može 
govoriti ni o drugim ujedinjujućim snagama, npr. razumijevanju, među¬ 
sobnom podnošenju, suživljavanju itd. Osnovno je načelo braka da u 
njemu bračni drugovi moraju naći svoje usavršenje (br. 9), svoje upot¬ 
punjenje, pravilan odnos prema Bc^u, bližnjemu i društvu. Promislimo 
upravo u vezi sa socijalnom dimenzijom kako je ubitačno što se društvo 
opterećuje djecom koja će mu zadavati brige i rušiti socijalni red, jer 
će se »odgajati« u nepovoljnim obiteljskim prilikama. 

A da se i ne govori da takvi odnosi između muža i žene ne mogu 
nikako postati izvorom duhovnog i nadnaravnog obogaćenja. Kako će 
potrebne nadnaravne milosti sići u duše bračnih drugova neraspoloženih 
da prime pa i one naravne darove? Kako će nadnaravne kreposti obo¬ 
gatiti njihove odnose kad muž izričito radi protiv zahtjeva kreposti? Na¬ 
rav nigdje i nikada ne može izostati, pa ni u funkcioniranju nadnaravnog 
života. Samo ispravna naravna ljubav može postati bazom pravilnog 
ucjepljenja nadnaravne ljubavi. 

I na taj način integralna vizija čovjeka, u našem slučaju integralna 
vizija žene, ne dopušta joj da pristane uz niske zahtjeve muža, jer bi to 
značilo postati s njim suradnicom u nemoralnom djelu neodgovornog 
očinstva, nerazumne ljubavi, prevlasti instinkta nad razumom i kre- 
pošću itd. 


Neke opaske 

Vidi se iz ovoga kako se u enciklici Humanae vitae nalaze doista 
dobre sjemenke iz kojih se mogu razviti stabla korisnih nauka. Treba 
te sjemenke razvijati. Tako izgleda da se s punim pravom može apelirati 
na br. 13. da se dokaže ispravnost primjene principa samoobrane na 
odnos između muža i žene u vezi s našim pitanjem. Papa tvrdi da je mu- 
ževljev postupak u ovom slučaju prava povreda moralnog reda. Lako je 
pokazati da je to povreda morala na području pravednosti, ljubavi, po¬ 
štivanja osobe u ženi itid. Zaključak, Čini se. izvodi se strogom logikom, 
tj. da se žena može poslužiti jedino raspoloživim sredstvom samoobrane: 
kontracepcijskim srpstvima. 

Možemo li naći potvrdu ovoj istini u dokumentima crkvenog učitelj- 
stva van ove enciklike? Proširila se vijest da su časne sestre u Kongu, iz 
straha da ne budu silovane, prethodno uzele kontracepcijska sredstva po 
savjetu stručnjaka i uz odobrenje crkvenih vlasti. Pitanje je poslano u 
Rim. Odgovor je došao samo privatno, od teologa nesumnjive ortodoks- 
nosti, npr. Palazzinija i Hiirtha. 

Kod nas je to rješenje usvojio o. K. Nola (De sexto, str. 136). Nola 
obrazlaže pozitivno rješenje time da se u tom slučaju ne radi o svoje¬ 
voljnom spolnom činu sa strane tih časnih sestara. One nisu u braku, 
niti .su na sebe uzele dužnost rađanja. Naprotiv, zavjetom su se ogra¬ 
dile od tog zadatka. Prema tome, časne sestre mogu upotrebljavati sred¬ 
stva svoje samoobrane. To isto, piše Nola, može činiti i neudata i udala 
žena ako bi joj prijetila pogibelj prisile. Dakle, slobodno bi bilo i sprije¬ 
čiti da dođe do oplodnje i ubačenu spermu istjerati. 

Razumije se, žena se može latiti tih sredstava jedino ako bi začećem 
doista došla u nezgodnu životnu situaciju. Da žena u braku mora biti 
izložena pekim neugodnostima u vezi s materinstvom, to je stvar po sebi 
jasna. Ona je znala za to i prije ulaska u brak. Bračni je život po svojoj 
naravi neki rizik, ali nije opravdano da muž hotimično baca ženu u duge, 
teške, nepodnošljive tegobe. 

Još je jasnije da bi žena mogla Iako biti zavedena prividnim razlo¬ 
zima. Ona se ne smije osloniti na svoj sud. Neka se savjetuje s iskusnim 
ispovjednicima. Uvaženi teolozi misle da bi ženi u našem slučaju moglo 
biti dopušteno posegnuti za spomenutim sredstvima. Dok Crkva ne 
izjavi da je to nedopušteno, ispovjednik bi mogao savjetovati ženi takav 
postupak, razumije se, uz spomenute prekaucije. 

Ako se kaže da žena može posegnuti za tim sredstvima da odbije od 
sebe nepravedan napadaj muža, ne znači da ona to mora učiniti. Ona 
može sebe izložiti i težim životnim tegobama iz ljubavi prema mužu, iz 
želje za pokorom, ali ni ta ljubav za pokorom ne bi bila kreposna kada 
bi žena svojim popuštanjem izložila sebe ili djecu ekvivalentnoj smrti. 
U tom bi slučaju njKia pokora i njena ljubav vrijeđala krqx>st. 

Uvijek žena mora biti nacistu da mora (dokazati svoje negodovanje. 
Da se ne solidarizira s mužem. 1 mora formirati svoju savjest objek¬ 
tivno, istinski, iskreno. Ona doista mora vidjeti da li je u stanju ili nije 
preuzeti na sebe nove porođaje. I mora mužu jasno dokazati da se nje¬ 
govoj prisili protivi. Ispovjednik će moći prosuditi da li se doista radi 
o nepravednom postupku od strane muža 2ena ne smije suditi po na¬ 
čelu »širokih rukava«, da time uspava svoju savjest. 

I o\idje se vidi kako doista između zakona o prenošenju života i 
iskaza autentične bračne ljubavi ne može biti proturječja, kako se lijepo 
programatski izrazio Drugi vatikanski koncil (GetS, br. 51). 


SUMMARIUM 

Parvulus hic articulus uni respondet quaesito quod modemorum agitat 
mentes: estne licitum aliquando in relationibus inier virum et uxorem ad 
principium iustae sui defensionis appellare? Ponit casum: vir ebrietati 
deditus dc statu uxoris et puerorum nihil curat, sed fcre omnia consumit 
in potu, uxoris curiš omnia familiae negotia relinqucndo. Nunc autein ab 
uxore novas suscitare vitas vult, quod uxori semper novas, diuturnas ac 
onerosas imponit ciuas cum detrimento salutis physicae ac periculo aequi- 
librii moralis. Estne licitum appellare and num. 13. encyclicae HUM. VITAE? 
Vir nec autentici amoris, nec iustitiae, nec responsabilis patemitatis, nec 
prudentiae observat rcgulas, sed actum contra moralitatis critetia uxori 
vi imponit. Potcstne uxor ad media contraceptiva confugere? Auctor rcspon- 
sum dedit paritcr in Hngua italica in ephcmeride PERFICE MUNUS, 1969, 
num. 1. pag. 2—9. Salvo melic«e iudicio videtur affirmativc respondenđum, 
multis tamcn praccautionibus haud neglectis. 

